rejauldu/bengali-wikipedia huggingface dataset:
২০২২ স্পেনীয় সুপার কাপ ফাইনাল রয়্যাল স্প্যানিশ ফুটবল ফেডারেশন (আরএফইএফ) কর্তৃক আয়োজিত স্পেনীয় সুপার কাপের ৩৮তম আসর স্পেনীয় সুপার কাপের ফাইনাল ম্যাচ ছিল। এই ম্যাচটি ২০২২ সালের ১৬ই জানুয়ারি তারিখে সৌদি আরবের রিয়াদের বাদশাহ ফাহাদ আন্তর্জাতিক স্টেডিয়ামে অনুষ্ঠিত হয়েছিল, যেখানে সেমি-ফাইনালের দুই বিজয়ী দল অ্যাথলেটিক বিলবাও এবং রিয়াল মাদ্রিদ প্রতিদ্বন্দ্বিতা করেছিল, এই ক্লাবদ্বয় ১৯৫৮ কোপা দেল জেনেরালিসিমো ফাইনালের পর প্রথমবারের মতো ফাইনালে প্রতিদ্বন্দ্বিতা করেছিল।  এই ম্যাচে রিয়াল মাদ্রিদ অ্যাথলেটিক বিলবাওকে ২–০ গোলের ব্যবধানে পরাজিত করে স্পেনীয় সুপার কাপের ইতিহাসে দ্বাদশবারের মতো শিরোপা জয়লাভ করেছে।  দল  দল  বাছাইপর্ব  ফাইনালে অংশগ্রহণ অ্যাথলেটিক বিলবাও ২০২০–২১ কোপা দেল রেইয়ের রানার-আপ ৫ (১৯৮৩, ১৯৮৪, ২০০৯, ২০১৫, ২০২০–২১) রিয়াল মাদ্রিদ ২০২০–২১ লা লিগার রানার-আপ ১৬ (১৯৮২, ১৯৮৮, ১৯৮৯, ১৯৯০, ১৯৯৩, ১৯৯৫, ১৯৯৭, ২০০১, ২০০৩, ২০০৭, ২০০৮, ২০১১, ২০১২, ২০১৪, ২০১৭, ২০১৯–২০)  ফাইনালে উত্তীর্ণের পথ  অ্যাথলেটিক বিলবাও পর্ব রিয়াল মাদ্রিদ প্রতিপক্ষ ফলাফল  প্রতিপক্ষ ফলাফল আতলেতিকো মাদ্রিদ ২–১ সেমি-ফাইনাল বার্সেলোনা ৩–২   ম্যাচ        গো  ১   উনাই সিমোন রা.ব্যা.  ১৮   ওস্কার দে মার্কোস সে.ব্যা.  ৫   ইয়েরায় আলভারেস   সে.ব্যা.  ৪   ইনিগো মার্তিনেস লে.ব্যা.  ২৪   মিকেল বালেনসিয়াগা    রা.মি.  ৭   আলেক্স বেরেঙ্গুয়ের    সে.মি.  ১৪   দানি গার্সিয়া   সে.মি.  ১৯   ওইয়ের সারাগা    লে.মি.  ১০   ইকের মুনিয়াইন (অধি:)    সে.ফ.  ৮   ওইয়ান সানসেত    সে.ফ.  ৯   ইনিয়াকি উইলিয়ামস বদলি খেলোয়াড়: গো  ২৬   হুলেন আগিরেসাবালা র  ১২   দানিয়েল ভিভিয়ান র  ১৫   ইনিগো লেকুয়ে র  ১৭   ইয়ুরি বেরচিচে    র  ২১   আন্দের কাপা ম  ২   আলেক্স পেচারোমান ম  ৬   মিকেল ভেসগা    ম  ২৩   পেরু নোলাস্কোয়াইন ম  ৩৩   নিকো সেরানো    আ  ২২   রাউল গার্সিয়া    আ  ৩০   নিকো উইলিয়ামস    ম্যানেজার:  মার্সেলিনো   300px  গো  ১   থিবো কোর্তোয়া রা.ব্যা.  ১৭   লুকাস ভাসকেস    সে.ব্যা.  ৩   এদের মিলিতাও   সে.ব্যা.  ৪   ডেভিড আলাবা লে.ব্যা.  ২৩   ফেরলঁ মঁদি ডি.মি.  ১৪   কাজিমিরো সে.মি.  ৮   টনি ক্রুস সে.মি.  ১০   লুকা মদরিচ রা.ফ.  ২১   রদ্রিগো    সে.ফ.  ৯   করিম বেনজেমা (অধি:) লে.ফ.  ২০   ভিনিসিউস জুনিয়র    বদলি খেলোয়াড়: গো  ১৩   আন্দ্রি লুনিন গো  ৪০   তোনি ফুইদিয়াস র  ৬   নাচো    র  ১২   মার্সেলো    ম  ১৫   ফেদেরিকো ভালভের্দে    ম  ১৯   দানি সেবায়োস ম  ২২   ইস্কো ম  ২৫   এদুয়ার্দো কামাভিঙ্গা আ  ৭   এদেন আজার আ  ১৬   লুকা ইয়োভিচ ম্যানেজার:  কার্লো আনচেলত্তি  ম্যান অব দ্য ম্যাচ: লুকা মদরিচ (রিয়াল মাদ্রিদ)  সহকারী রেফারি: রাউল কাবানিয়েরো মার্তিনেস (মুর্সিয়া) হোসে গায়েগো গার্সিয়া (মুর্সিয়া) চতুর্থ রেফারি: ইসিদ্রো দিয়াস দে মেরা এস্কুদেরোস (কাস্তিয়া–লা মাঞ্চা) সংরক্ষিত সহকারী রেফারি: পাউ কেব্রিয়ান দেভিস (ভালেনসিয়া) ভিডিও সহকারী রেফারি: দাভিদ মেদিয়ে হিমেনেস (কাতালুনিয়া) সহকারী ভিডিও সহকারী রেফারি: হাভিয়ের আলবেরোলা রোহাস (কাস্তিয়া–লা মাঞ্চা)ম্যাচের নিয়ম  ৯০ মিনিট  ৩০ মিনিট অতিরিক্ত সময় (যদি প্রয়োজন হয়)  পেনাল্টি শুট-আউট (যদি ফলাফল সমতায় থাকে)  সর্বাধিক ১১ জন বদলি খেলোয়াড় দলে অন্তর্ভুক্ত .  সর্বাধিক ৫ জন খেলোয়াড় বদল করা যাবে, অতিরিক্ত সময়ে ষষ্ঠ খেলোয়াড় বদল করা যাবে  টীকা  তথ্যসূত্র  বিষয়শ্রেণী:স্পেনীয় সুপার কাপ বিষয়শ্রেণী:রিয়াল মাদ্রিদ ফুটবল ক্লাবের ম্যাচ বিষয়শ্রেণী:অ্যাথলেটিক বিলবাওয়ের ম্যাচ
নেজামপুর ইউনিয়ন বাংলাদেশের চাঁপাইনবাবগঞ্জ জেলার একটি প্রশাসনিক এলাকা।   অবস্থান ও আয়তন  এটি চাঁপাইনবাবগঞ্জ জেলার নাচোল উপজেলায় অবস্থিত। এর আয়তন ৪৬.৮৩ বর্গ কি.মি.।   প্রশাসনিক ব্যবস্থা  এখানকার গ্রামের সংখ্যা ৫৭ টি এবং মৌজার সংখ্যা ৫৫ টি।   জনসংখ্যা উপাত্ত  এখানকার লোকসংখ্যা ৩১,৭৮০ জন (প্রায়)।২০১১ সালের আদম শুমারি   শিক্ষা  এই ইউনিয়নের মোট শিক্ষার হার – ৪৭%।২০১০ এর শিক্ষাজরীপ অনুযায়ী এই ইউনিয়নে রয়েছেঃ  সরকারী প্রাথমিক বিদ্যালয় - ০৯টি,  বে-সরকারী রেজিঃ প্রাঃ বিদ্যালয় - ১৩টি,  উচ্চ বিদ্যালয় - ১১টি,  কলেজ - ০২টি ও  মাদ্রাসা- ০৫টি।   বিখ্যাত স্থান ও স্থাপনা   স্বপ্নপল্লী (দোগাছী)   উল্লেখযোগ্য ব্যক্তি    তথ্যসূত্র    বহিঃসংযোগ   বিষয়শ্রেণী:নাচোল উপজেলার ইউনিয়ন
সৈয়দ মেহবুব রিজভী (১৯১১ — ১৯৭৯) ছিলেন একজন ভারতীয় দেওবন্দি ইসলামি পণ্ডিত, ইতিহাসবিদ ও লেখক। তিনি তারিখে দারুল উলুম দেওবন্দ (দারুল উলুম দেওবন্দের ইতিহাস) রচনার জন্য বিখ্যাত, যা উর্দুতে ২খন্ডে প্রকাশিত হয়েছিল।   জীবনী  রিজভী ১৯১১ সালে দেওবন্দের একটি রিজভী সৈয়দ পরিবারে জন্মগ্রহণ করেন।  তিনি মাদ্রাসা মানওয়াউল উলুম গুলাঠি এবং দারুল উলুম দেওবন্দে অধ্যয়ন করেন।  তিনি ১৯৩৩ সাল থেকে তার মৃত্যু অবধি দারুল উলুম দেওবন্দের বিভিন্ন শিক্ষা ও গবেষণা বিভাগে দায়িত্ব পালন করেন।  মাদ্রাসার রেকর্ড রুমের অফিস ইনচার্জও ছিলেন তিনি।   রিজভী সাপ্তাহিক আল-জামিয়াত, মাসিক আল-বুরহান, মাসিক মৌলভি এবং দিল্লির মাসিক দীন ও দুনিয়া, মাসিক মাআরিফ, আজমগড়, মাসিক হাদি, দেওবন্দ, মাসিক শামসুল মাশায়েখ, ভোপাল, মাসিক শামসুল ইসলাম, অমৃতসর এবং দ্বি-মাসিক এশিয়া, লাহোর  সহ বিভিন্ন পত্রিকা সম্পাদনা করেছেন। তিনি দারুল উলুম দেওবন্দের মাসিক পত্রিকা দারুল উলূম দেওবন্দেও  লিখেছিলেন।   রিজভী ১৯৭৯ সালে মারা যান।    বই  তার রচিত বই সমূহের মধ্যে রয়েছে :   মক্তুবাতে নববী   তারিখে দারুল উলূম দেওবন্দ  (দারুল উলূম দেওবন্দের ইতিহাস)   আবে জমজম  মাকতেব-ই-হিজাজ  তাজকিরাহ সাদাত-ই-রিজওয়িয়াহ  তারিখে দেওবন্দ     গ্রন্থপঞ্জি       তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:১৯৭৯-এ মৃত্যু বিষয়শ্রেণী:১৯১১-এ জন্ম বিষয়শ্রেণী:ভারতের ইসলামি চিন্তাবিদ বিষয়শ্রেণী:২০শ শতাব্দীর ইতিহাসবিদ বিষয়শ্রেণী:ভারতীয় ইতিহাসবিদ বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি চিন্তাবিদ বিষয়শ্রেণী:ইসলামের মুসলিম পণ্ডিত বিষয়শ্রেণী:২০শ শতাব্দীর ভারতীয় ইতিহাসবিদ
কিংসমিড হচ্ছে দক্ষিণ আফ্রিকার কোয়া-জুলু নাটাল প্রদেশের ডারবানে অবস্থিত একটি ক্রিকেট মাঠ। এটি সাহারা স্টেডিয়াম কিংসমিড এর অধীনে বিজ্ঞাপনী উদ্যোগে পরিচালিত হয়ে থাকে যেখানে সাহারা আইটি শিল্পের একটি পৃষ্ঠপোষক ট্রেডমার্ক হিসেবে পরিচিত। মাঠটির ধারণক্ষমতা প্রায় ২৫,০০০।Stadiums in South Africa . World Stadiums. Retrieved on 2013-12-23. যদিও ঘাস দিয়ে উপরিভাগকে প্রদর্শিত এলাকা হিসেবে তৈরী করা হয়েছে। মাঠটির শেষ প্র্রান্ত নাম রাখা হয়েছে আমজেনি এন্ড (উত্তর) এবং ওল্ড ফোর্ট রোড (দক্ষিণ) পার্শ্বস্থ। এটা কোয়া-জুলু নাটাল প্রদেশের ডলফিন ক্রিকেট দলের ঘরোয়া মাঠ।  ক্রিকেট মাঠটিতে প্রথমবারের মত দক্ষিণ আফ্রিকা জাতীয় ক্রিকেট দলের হয়ে ঘরোয়া টেস্ট ক্রিকেট আয়োজন করে এবং পরবর্তীতে ১৯৩৯ খ্রীঃ ইংল্যান্ড ক্রিকেট দলের বিপক্ষে টেস্ট ক্রিকেটের আয়োজন করে।   Cricinfo. Retrieved on 28 April 2016  ওডিআই  ১৯৯২ সালে দক্ষিণ আফ্রিকা ও ভারতের মধ্যে এই মাঠের প্রথম একদিনের আন্তর্জাতিক ম্যাচটি অনুষ্ঠিত হয়।   ১৯৯৩ সালে দক্ষিণ আফ্রিকা ও পাকিস্তানের মধ্যে ৮০০ তম একদিনের আন্তর্জাতিক ম্যাচটি অনুষ্ঠিত হয়।   ১৯৯৩ সালে ত্রি দেশীয় সিরিজে ব্রায়ান লারা পাকিস্তানের বিরুদ্ধে ১২৮ রান করেন যা এই মাঠের সর্বোচ্চ ব্যক্তিগত স্কোর।   ২০০৩ সালে বিশ্বকাপে আশিষ নেহরা ইংল্যান্ডের বিরুদ্ধে ২৩ রানে ৬ উইকেট নেন যা এই মাঠের সেরা বোলিং ফিগার।    ২০০৩ সালে বিশ্বকাপে সৌরভ গাঙ্গুলী কেনিয়ার বিরুদ্ধে ১১১ নটআউট রান করেন যা একমাত্র ভারতীয় শতরান।    ২০০৬ সালে ভারত দক্ষিণ আফ্রিকার বিরুদ্ধে মাত্র ৯১ রানে অলআউট হয়ে যায় যা এই মাঠের সর্বনিম্ন দলগত স্কোর।    ২০১৬ সালে দক্ষিণ আফ্রিকা অস্ট্রেলিয়ার বিরুদ্ধে ৩৭২ রানের লক্ষ্যমাত্রা ছুঁয়ে জয়লাভ করে। যা এ মাঠের সর্বোচ্চ দলগত স্কোর।  গুরুত্বপূর্ণ আয়োজনসমূহ ২০০৩ ক্রিকেট বিশ্বকাপ ২০০৭ আইসিসি বিশ্ব টুয়েন্টি২০ ২০০৯ ইন্ডিয়ান প্রিমিয়ার লিগ  আরো দেখুন  টেস্ট ক্রিকেট মাঠের তালিকা  তথ্যসূত্র  বিষয়শ্রেণী:২০০৩ ক্রিকেট বিশ্বকাপ বিষয়শ্রেণী:দক্ষিণ আফ্রিকায় টেস্ট ক্রিকেট মাঠ বিষয়শ্রেণী:দক্ষিণ আফ্রিকার ক্রিকেট মাঠ বিষয়শ্রেণী:২০০৩ ক্রিকেট বিশ্বকাপের স্টেডিয়াম
সালমা আগা () সিন্ধু প্রদেশের করাচীতে জন্মগ্রহণকারী পাকিস্তানি ব্রিটিশ গায়িকা ও ভারতীয় বংশোদ্ভূত বিশিষ্ট পাকিস্তানি অভিনেত্রী। ১৯৮০-এর দশক থেকে ১৯৯০-এর দশকের শুরুর দিক পর্যন্ত গানের পাশাপাশি ভারতীয় চলচ্চিত্রে অভিনয় করেছেন। তার অভিনীত প্রথম আবেগঘন চলচ্চিত্র ছিল নিকাহ। তিনটি বিভাগে মনোনীত হয়ে একটিতে ফিল্মফেয়ার সেরা মহিলা নেপথ্য কণ্ঠশিল্পীর পুরস্কার লাভ করেন। এছাড়াও সেরা অভিনেত্রী বিভাগের জন্যও মনোনীত হয়েছিলেন তিনি।   প্রারম্ভিক জীবন  পাকিস্তানের করাচীতে জন্মগ্রহণ করলেও নাসরিন ও লিয়াকত গুল আগা দম্পতির সন্তানরূপে লন্ডনে তার শৈশবকাল অতিবাহিত হয়। রাগ ঘরানার সঙ্গীতে আকৃষ্ট বাবা সফলতম ব্যবসায়ী ছিলেন। মাতৃসম্পর্কীয় দাদা অভিনেতা যুগল কিশোর মেহরা ও অভিনেত্রী আনোয়ারী বেগম ১৯৩২ সালে মুক্তিপ্রাপ্ত প্রথম চলচ্চিত্র হীর রঞ্ঝায় অভিনয় করেছিলেন। তার মাতৃসম্পর্কীয় দাদা ছিলেন রফিক গজনবী। যুগল কিশোর মেহরা রাজ কাপুর, শাম্মী কাপুর ও শশী কাপুরের কাকাতো ভাই ছিলেন।   ব্যক্তিগত জীবন  ১৯৮৯ সালে পাকিস্তানি স্কোয়াশ খেলোয়াড় রহমত খানের সাথে পরিণয়সূত্রে আবদ্ধ হন। এ দম্পতির সশা ও লিয়াকত আলী খান নামীয় দুই সন্তান রয়েছে।http://pitchfork.com/features/cover-story/reader/bat-for-lashes/ Snapes, Laura, "Glitter in the Dark", pitchfork.com, n.d. Retrieved 2012-10-22. কিন্তু ২০১০ সালে তাঁদের মধ্যকার বিবাহ-বিচ্ছেদ ঘটে। পরবর্তীতে ২০১১ সালে মাঞ্জার শাহের সাথে পুনরায় বৈবাহিক সম্পর্ক স্থাপিত হয় তার।  ৩১ মে, ২০১৬ তারিখে ভারতের বিদেশী নাগরিকত্ব কার্ড ধারণের জন্য আবেদন করেন তিনি। তার ঐ আবেদনটি মঞ্জুর হয় ও ভিসার আবেদন ছাড়াই তিনি ভারত সফরে যেতে পারবেন। তবে, ভারতে অবস্থানকালে তাকে পুলিশের কাছে তার অবস্থান জানাতে হবে।   তথ্যসূত্র    বহিঃসংযোগ   FilmfareAwards  Salma Agha to raise funds for Indian hockey – Times Of India   বিষয়শ্রেণী:জীবিত ব্যক্তি বিষয়শ্রেণী:নিগার পুরস্কার বিজয়ী বিষয়শ্রেণী:২০শ শতাব্দীর ব্রিটিশ অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:লন্ডনের গায়িকা বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ গায়িকা বিষয়শ্রেণী:ভারতে প্রবাসী পাকিস্তানি অভিনেত্রী বিষয়শ্রেণী:ভারতে প্রবাসী পাকিস্তানি গায়িকা বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:করাচির ব্যক্তি বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:১৯৫৬-এ জন্ম বিষয়শ্রেণী:লন্ডনের সঙ্গীতশিল্পী বিষয়শ্রেণী:পাকিস্তানি বংশোদ্ভূত ইংরেজ ব্যক্তি বিষয়শ্রেণী:২০শ শতাব্দীর ইংরেজ নারী বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:উর্দু ভাষার সঙ্গীতশিল্পী বিষয়শ্রেণী:উর্দু নেপথ্য সঙ্গীতশিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:পাকিস্তানি গজল শিল্পী বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:করাচির অভিনেত্রী বিষয়শ্রেণী:কাপুর পরিবার বিষয়শ্রেণী:ফিল্মফেয়ার পুরস্কার বিজয়ী বিষয়শ্রেণী:মুম্বইয়ের অভিনেত্রী বিষয়শ্রেণী:মুম্বইয়ের সঙ্গীতশিল্পী বিষয়শ্রেণী:মুহাজির ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:ভারতীয় গজল গায়িকা
নুজোরকি সুঙ্গোহ একজন ভারতীয় রাজনীতিবিদ। তিনি ২০১৮ সালের মেঘালয়ের বিধানসভা নির্বাচনে মওকাইয়াও আসন থেকে মার্কিন ডেমোক্র্যাটিক পার্টির একজন সদস্য হিসেবে মেঘালয়ের বিধানসভায় নির্বাচিত হন। My NetaMeghalaya's UDP to sever ties with Neda to protest citizen bill   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউনাইটেড ডেমোক্রেটিক পার্টির রাজনীতিবিদ বিষয়শ্রেণী:মেঘালয় বিধানসভার সদস্য বিষয়শ্রেণী:মেঘালয় বিধানসভার সদস্য ২০১৮-২০২৩ বিষয়শ্রেণী:পশ্চিম জৈন্তিয়া পাহাড় জেলার ব্যক্তি
শৈলবালা ঘোষজায়া (২ মার্চ, ১৮৯৪ - ২১ সেপ্টেম্বর, ১৯৭৪) একজন খ্যাতনামা বাঙালি সাহিত্যিক। বাংলায় বহু উপন্যাস, ছোটগল্প রচনা করেছিলেন তিনি।   প্রারম্ভিক জীবন  শৈলবালা পিতার কর্মস্থল বাংলাদেশের কক্সবাজারে জন্মগ্রহণ করেন। পরে পিতা, ডাক্তার কুঞ্জবিহারী নন্দী অবসর গ্রহণ করে বর্ধমান জেলায় চলে আসেন। তার বাল্যকাল বর্ধমানে অতিবাহিত হয়। ১৯০৭ সালে বর্ধমানের মেমারী গ্রামের নরেন্দ্রমোহন ঘোষের সাথে তার বাল্য বিবাহ হয়। তিনি বর্ধমান রাজ বালিকা বিদ্যালয়ের কৃতি ছাত্রী ছিলেন। পিতা ও জ্যেষ্ঠ ভ্রাতার কাছে প্রাথমিক শিক্ষা পান। বিবাহের পরে লেখাপড়ার পরিবেশ ছিলনা কিন্তু তিনি লুকিয়ে রাত জেগে পড়তেন ও লিখতেন। শেখ আন্দু উপন্যাসটি লিখে স্বামীর হাত দিয়ে তিনি প্রবাসী পত্রিকায় পাঠান। এই রচনাটিই তাকে খ্যাতি এনে দেয়। বাংলা নারী প্রগতিশীল সাহিত্যে শৈলবালা ঘোষজায়া একটি গুরুত্বপূর্ণ স্থান অধিকার করে আছেন।   সাহিত্য ও সম্মান  ১৩২১ বঙ্গাব্দে শৈলবালা শেখ আন্দু উপন্যাসটি লিখে প্রবাসী (পত্রিকা) তে পাঠালে সেটি পরের বছর প্রকাশিত হয় এবং বাংলা সাহিত্যজগতে আলোড়ন তোলে। এই আধুনিক চিন্তার উপন্যাসের নায়ক দরিদ্র মুসলিম ও নায়িকা হিন্দু। এই উপন্যাসের পর তিনি রক্ষণশীল সমাজের আক্রমণ ও সমালোচনার সম্মুখীন হন। কবিকঙ্কন চন্ডীর ওপর গবেষণামূলক প্রবন্ধ লিখে সরস্বতী উপাধি পান তিনি। শৈলবালা ঘোষজায়ার প্রকাশিত ৩৮ টি গ্রন্থ ছাড়াও বিভিন্ন মাসিকপত্রে উপন্যাস, আত্মজীবনী ছোটগল্প ইত্যাদি প্রকাশিত ও সমাদৃত হয়েছে। শিশুদের জন্যে রহস্য উপন্যাসও লিখেছেন তিনি। তার রচিত গ্রন্থগুলির মধ্যে নমিতা, জন্ম অপরাধী, জন্ম অভিশপ্তা, মঙ্গল মঠ, মনীষা, ইমানদার, মুচি, বিনির্ণয়, গঙ্গাজল, তেজস্বতী, চৌকো চোয়াল, জয়পতাকা, স্মৃতিচিহ্ন,  অন্তরের পথে ইত্যাদি উল্লেখযোগ্য। শ্বশুরগৃহে সাহিত্যচর্চা প্রায় নিষিদ্ধ ছিল, তার স্বামী নরেন্দ্রমোহন তার সাহিত্যের পৃষ্ঠপোষক ছিলেন কিন্তু দুর্ভাগ্যবশত নরেন্দ্রমোহন উন্মাদ রোগাক্রান্ত হয়ে যান ও তার আক্রমণে শৈলবালা নিজে এক চোখের দৃষ্টি হারান। স্বামী মারা গেলে তিনি একটি আশ্রমে থেকে লেখালিখি চালিয়ে গিয়েছিলেন দীর্ঘকাল অবধি। তার সাহিত্যসেবার জন্যে নদীয়ার মানদ মন্ডলী তাকে 'সাহিত্য ভারতী' ও 'রত্নপ্রভা' উপাধি প্রদান করে। কলকাতার স্নাতক মহিলা সংস্থা ও সাহিত্যকার যৌথ উদ্যোগে লীলা মজুমদার এবং মহাশ্বেতা দেবীর পরিচালনায় অনুষ্ঠিত সাহিত্যিক সংবর্ধনা সভায় তাকে সম্মানিত করা হয়।   মৃত্যু  শেষ জীবন তিনি পুরুলিয়া জেলার মুরারডির নিকট রামচন্দ্রপুর শ্মশানে বিজয়কৃষ্ণ গোস্বামী নামাঙ্কিত আশ্রমে কাটান। বিপ্লবী অন্নদাপ্রসাদ বা স্বামী অসীমানন্দের তৈরী এই আশ্রমে তিনি থাকতেন। ১৯৭৪ সালে মারা যান শৈলবালা ঘোষজায়া।   তথ্যসূত্র   বিষয়শ্রেণী:বাঙালি ছোটগল্পকার বিষয়শ্রেণী:বাঙালি সাহিত্যিক বিষয়শ্রেণী:বাঙালি শিশুসাহিত্যিক বিষয়শ্রেণী:ভারতীয় ঔপন্যাসিক বিষয়শ্রেণী:ভারতীয় ছোটগল্পকার বিষয়শ্রেণী:ভারতীয় সাহিত্যিক বিষয়শ্রেণী:১৮৯৪-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:বাঙালি ঔপন্যাসিক বিষয়শ্রেণী:২০শ শতাব্দীর বাঙালি ঔপন্যাসিক বিষয়শ্রেণী:ভারতীয় নারী ঔপন্যাসিক বিষয়শ্রেণী:বাঙালি লেখক
থাম্ব|ডান|আরব উপদ্বীপ  উপদ্বীপ (সংস্কৃত: উপদ্বীপ: উপ = প্রায়, কাছাকাছি, দ্বীপ = দ্বীপ, উপদ্বীপ = প্রায় দ্বীপ, কাছাকাছি দ্বীপ) বলতে এক প্রকার ভূ-খণ্ডকে বোঝায়, যেসব তিন দিক পানি দ্বারা বেষ্টিত কিন্তু অন্য এক পাশ মূল ভূখণ্ডের সাথে সংযুক্ত থাকে। চার দিক পানি দ্বারা ঘেরা থাকলে তাকে দ্বীপ বলে। পৃথিবীর অনেক ভাষায় যেমন; জার্মান, স্লাভাক, কেল্টীয়, চীনা, হিব্রু, কোরীয় ভাষাতে উপদ্বীপকে অর্ধ-দ্বীপ বলে অভিহিত করা হয়।   আরও উপদ্বীপ দেখুন  ক্রোয়েশিয়ায় অবস্থিত একটি ছোটো উপদ্বীপ|থাম্ব|বাম  আরব উপদ্বীপ  মালয় উপদ্বীপ  সিনাই উপদ্বীপ  কামচাতকা উপদ্বীপ  আলাস্কা উপদ্বীপ  কোরীয় উপদ্বীপ  আসুয়েরো উপদ্বীপ   বহিঃসংযোগ     বিষয়শ্রেণী:ভূমিরূপ
চন্দ্র খাল (; উচ্চারণ: চন্দ্র নহর) নেপালের উত্তর-পূর্ব অঞ্চলের সপ্তরী জেলায় প্রতিষ্ঠিত একটি সেচ খাল প্রকল্প, যা নেপালের রানা যুগের (১৮৪৬-১৯৫১) অন্যতম প্রধানমন্ত্রী চন্দ্র শমসের জঙ্গ বাহাদুর রানা প্রতিষ্ঠা করেছিলেন। এটি ছিল নেপালের প্রথম খাল যা ফত্তেপুরের ত্রিযুগ নদী থেকে উদ্ভূত হয়েছে। খালটি নির্মাণ করেছিলেন নেপালের প্রথম প্রকৌশলী দিল্লি জঙ্গ থাপা। DILLI JUNG THAPA Forgotten Hero by Keshab Poudel Retrieved 2 March 2020   ইতিহাস  নেপালের প্রেক্ষাপটে, রাজ্যের পরিবর্তে স্থানীয় কৃষকদের সমষ্টিগত উদ্যোগ, সক্রিয়তা ও অংশগ্রহণে সেচ প্রকল্প বিকাশের ধারণা এবং পরিচালনা শুরু হয়েছিলো।   উৎস ও অবস্থান  প্রকৃতপক্ষে কালীখোলায় নির্মিত জলাশয় থেকে চন্দ্রখাল বা চন্দ্র নহরের উৎপত্তি, যা বাঁধের স্থান থেকে প্রায় ২ কিলোমিটার উত্তরে ত্রিযুগ নদীর সাথে মিলিত হয়েছে।   চিত্রশালা    তথ্যসূত্র   বিষয়শ্রেণী:নেপালের ইতিহাস বিষয়শ্রেণী:নেপালের ভূগোল বিষয়শ্রেণী:রাণা শাসনামল বিষয়শ্রেণী:১৯২৮-এ নেপালে প্রতিষ্ঠিত
স্বপ্না মুখোপাধ্যায় (স্বপ্না মুখার্জী) হলেন একজন ভারতীয় নেপথ্য সঙ্গীতশিল্পী যিনি ত্রিদেব (১৯৮৯) চলচ্চিত্রের "তিরচি টুপি ওয়ালে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার পেয়েছিলেন।   কর্মজীবন  ১৯৮৬ সালে সঙ্গীত পরিচালক কল্যাণজী-আনন্দজী তাঁকে জানবাজ চলচ্চিত্রের জন্য তিনটি গান গাওয়ার সুযোগ দিয়েছিলেন, সেখান থেকেই তিনি নিজের সঙ্গীত-কর্মজীবন শুরু করেছিলেন। ১৯৮৯ সালে কল্যাণজী-আনন্দজী ত্রিদেব সিনেমার জন্য "তিরচি টুপি ওয়ালে" গানের জন্য তাঁকে বেছে নিয়েছিলেন যার ফলে তাঁর জীবনের প্রথম যুগান্তকারী ঘটনা ঘটেছিল। গানটি ওই বছর বিশাল জনপ্রিয়তা পেয়েছিল।  তিনি নাদিম-শ্রাবণ, রামলক্ষ্মণ, যতীন ললিত, আনন্দ-মিলিন্দ, বিজু শাহ, বাপ্পি লাহিড়ী, লক্ষ্মীকান্ত-প্যায়ারেলাল, চন্নী সিং, রাজেশ রোশন, আনু মালিক, এ আর রহমানের মতো সঙ্গীত পরিচালক এবং কিশোর কুমার, কুমার শানু, এসপি বালাসুব্রহ্মণ্যম, উদিত নারায়ণ, অভিজিৎ ভট্টাচার্য, মোহাম্মদ আজিজ, বিনোদ রাঠোড়, সুদেশ ভোঁসলে, সোনু নিগম, বাবুল সুপ্রিয়, লাকি আলী, অলকা যাজ্ঞিক, কবিতা কৃষ্ণমূর্তি, সাধনা সরগম ও অমিত কুমারের মতো সঙ্গীতশিল্পীদের সাথে কাজ করেছেন।   পুরস্কার    স্বপ্না মুখোপাধ্যায় ১৯৮৯ সালে ত্রিদেবের "তিরচি টুপি ওয়ালে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার পেয়েছিলেন।   তথ্যসূত্র    বহিঃসংযোগ      বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২০শ শতাব্দীর ভারতীয় গায়ক
নাইক্ষ্যংছড়ি থানা বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি থানা।   প্রতিষ্ঠাকাল  নাইক্ষ্যংছড়ি থানা গঠিত হয় ১৯২৩ সালে।   প্রশাসনিক এলাকাসমূহ  নাইক্ষ্যংছড়ি উপজেলার ৫টি ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন।  ইউনিয়নসমূহ:  ১নং নাইক্ষ্যংছড়ি সদর  ২নং বাইশারী  ৩নং ঘুমধুম  ৪নং দোছড়ি  ৫নং সোনাইছড়ি   আরও দেখুন   নাইক্ষ্যংছড়ি উপজেলা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:বান্দরবান জেলার থানা বিষয়শ্রেণী:নাইক্ষ্যংছড়ি উপজেলা
পোদগোরিচা (সার্বীয় সিরিলীয়: ) মন্টিনিগ্রোর ও তৎকালীন যুগোস্লাভিয়ার রাজধানী ও বৃহত্তম শহর। সমাজতান্ত্রিক যুক্তরাষ্ট্রীয় প্রজাতান্ত্রিক যুগোস্লাভিয়ার (এসএফআরওয়াই) মন্টিনিগ্রো সমাজতান্ত্রিক প্রজাতন্ত্র হিসাবে মন্টিনিগ্রো প্রতিষ্ঠিতার সময়কালে মার্শাল জোসিপ ব্রজ টিটোর সম্মানে শহরটি ১৯৪৬ সাল থেকে ১৯৯২ সালের মধ্যে টিটোগ্রাদ নামে পরিচিত ছিল।  রিদনিচা ও মোড়িচা নদীর সঙ্গম স্থান এবং উর্বর জিতা সমভূমি ও বিয়েলোপাবলিচি উপত্যকার মিলনস্থলের  অনুকূল অবস্থান পোদগোরিচা শহরের স্থাপনকে উত্সাহিত করেছে। শহরটি উত্তরের শীতকালীন স্কিইং কেন্দ্রসমূহ ও অ্যাড্রিয়াটিক সাগরের উপকূলবর্তী রিসর্টসমূহের নিকটবর্তী।  পোদগোরিচা শহরে দেশটির জনসংখ্যার প্রায় এক চতুর্থাংশ (২৪.৩৫%) জনগণ বসবাস করে। এটি দেশের প্রশাসনিক কেন্দ্র এবং শহরের অর্থনৈতিক, সাংস্কৃতি ও শিক্ষাগত ব্যবস্থা সমগ্র দেশকে আকর্ষিত করে।   অর্থনীতি   পোদগোরিচা শুধুমাত্র মন্টিনিগ্রোর প্রশাসনিক কেন্দ্রই নয়, দেশটির প্রধান অর্থনৈতিক কেন্দ্র হিসাবেও কাজ করে। মন্টিনিগ্রোর বেশিরভাগ শিল্প, আর্থিক ও বাণিজ্যিক ভিত্তি পোদগোরিচায় অবস্থিত।  প্রথম বিশ্বযুদ্ধের আগে পোদগোরিচার বেশিরভাগ অর্থনীতি বাণিজ্য ও ক্ষুদ্র-উৎপাদন শিল্পের মধ্যে অন্তর্ভুক্ত ছিল, যা অটোমান সাম্রাজ্যের দীর্ঘ শাসনের সময় প্রতিষ্ঠিত একটি অর্থনৈতিক মডেল ছিল। দ্বিতীয় বিশ্বযুদ্ধের পরে, পোদগোরিচা মন্টিনিগ্রোর রাজধানী হয়ে ওঠে এবং এসএফআরওয়াই যুগের দ্রুত নগরায়ন ও শিল্পায়নের কেন্দ্রবিন্দুতে পরিণত হয়। শহর ও শহরের আশেপাশে অ্যালুমিনিয়াম ও তামাক প্রক্রিয়াকরণ, কাপড়, প্রকৌশল, যানবাহন উৎপাদন ও মদ উৎপাদন শিল্পসমূহ প্রতিষ্ঠিত হয়। পোদগোরিচার মাথাপিছু জিডিপি ১৯৮১ সালে যুগোস্লাভের গড়ের মাথাপিছু জিডিপি'র ৮৭% ছিল।  জনসংখ্যার উপাত্ত  ইউরোপীয় মান অনুসারে মাঝারি আকারের, পোদগোরিচা মন্টিনিগ্রোর বৃহত্তম শহর। শহরটিতে মন্টিনিগ্রোর প্রায় এক চতুর্থাংশ নাগরিক বসবাস করেন।  পোদগোরিচা রাজধানী শহরে ২০১১ সালের আদমশুমারি অনুসারে ১,৮৫,৯৩৭ জন লোক রয়েছে, যা মহানগরীর সাথে সমানুপাতিক।  পোদগোরিচার মোট জনসংখ্যার মধ্যে ৪৮.৭৩% পুরুষ এবং ৫১.২৭% মহিলা। জনসংখ্যার গড় বয়স ৩৫.৭ বছর।   ধর্ম   পোদগোরিচায় তিনটি প্রধান ধর্মীয় সম্প্রদায় রয়েছে। এই ধর্মীয় সম্প্রদায়সমূহ হল সনাতনপন্থী খ্রিস্টান, সুন্নি মুসলিম ও ক্যাথলিক খ্রিস্টান।  সনাতনপন্থী খ্রিস্টান জনসংখ্যার বেশিরভাগই স্থানীয় মন্টিনিগ্রেন ও সার্ব জনসংখ্যার থেকে উদ্ভূত, যারা গ্রেট স্কিজমের সময় বড় বিভাজনের পরে মধ্যযুগে সনাতনপন্থী খ্রিস্টান ধর্মকে গ্রহণ করেছিল। তারা শরটির প্রধান ধর্মীয় গোষ্ঠীর প্রতিনিধিত্ব করে। শহরে ১৩তম  শতাব্দীতে সেন্ট জর্জ গির্জা সহ বহু গির্জারা উত্থান ঘটে এবং শহরটির বৃহত্তম বৃহত্তম গির্জা খ্রিস্টের পুনরুত্থানের ক্যাথেড্রাল সহ পূর্বের বিভিন্ন অর্থোডক্স গির্জা রয়েছে।  মুসলিম জনসংখ্যা বেশিরভাগ স্থানীয় বোসনিয়াক, পাশাপাশি আলবেনীয় জাতিও থেকে উদ্ভূত। পোদগোরিচা ও তুজিতে বেশ কয়েকটি মসজিদ রয়েছে।  ক্যাথলিক জনসংখ্যা মূলত স্থানীয় আলবেনীয় সংখ্যালঘু দ্বারা গঠিত। কোনিক অঞ্চলে অবস্থিত ক্যাথলিক জনগোষ্ঠীর প্রধান ধর্মীয় স্থান হল ১৯৬৬ সালে ব্রুটালিস্ট শৈলীতে নির্মিত চার্চ অব দি হলি হার্ট অব জেসুস, যা এই এটিকে অনন্য করে তুলেছে। অন্যান্য ক্যাথলিক গির্জা পূর্ব শহরতলির তুজি শহরে অবস্থিত।   যমজ শহর–ভগিনী শহরসমূহ   পোদগোরিচার যমজ:   আঙ্কারা, তুরস্ক  বারি, ইতালি  নওসা, গ্রিস  স্কপিয়ে, উত্তর ম্যাসেডোনিয়া  অংশীদার শহরসমূহ  ইয়েরেভান, আর্মেনিয়া   চিত্রশালা   তথ্যসূত্র  বহিঃসংযোগ   পোদগোরিচার দাপ্তরিক ওয়েবসাইট   পোদগোরিচার পর্যটন সংস্থা   পোদগোরিচার আরও (বেশিরভাগ আধুনিক) ভবন  বিষয়শ্রেণী:পোদগোরিচা বিষয়শ্রেণী:ইউরোপের রাজধানী
নিখিল ভারত ছাত্র সমিতি বা আইসা হল ভারতের কমিউনিস্ট পার্টি (মার্কসবাদী-লেনিনবাদী) লিবারেশন-র ছাত্র সংগঠন। এটি ১৯৯০ সালে প্রতিষ্ঠিত ও এটি বর্তমানে ভারতের দ্বিতীয় বৃহত্তর বামপন্থী ছাত্র সংগঠন।https://www.kolkata361.in/members-of-sfi-and-aisa-union-of-jadavpur-university/   সংগঠন  যদিও সমগ্র ভারতেই আইসা সক্রিয় ভূমিকা পালন করে তবুও ছাত্র রাজনীতিতে এর অস্তিত্ব প্রকট মূলত পশ্চিমবঙ্গ, দিল্লী, বিহার এবং ঝাড়খণ্ডে। এছাড়া‌ও অন্যান্য সকল রাজ্যগুলিতেও এর কিছু সাংগঠনিক শক্তি রয়েছে। বিহার, ঝাড়খণ্ড ও দিল্লীর সমস্ত বিশ্ববিদ্যালয়গুলি আইসা-র শক্ত ঘাঁটি হিসেবে পরিচিত। অন্যান্য যে কয়েকটি অঞ্চলে এর সামান্য সংগঠন রয়েছে সেগুলি হল, দিল্লি বিশ্ববিদ্যালয় জওহরলাল নেহ‌রু বিশ্ববিদ্যালয়, যাদবপুর বিশ্ববিদ্যালয়, আম্বেদকর বিশ্ববিদ্যালয়, প্রভৃতি। এটি ভারতের তথা সমগ্র বিশ্বের অন্যতম বৃহত্তম বামপন্থী ছাত্র সংগঠন।   গঠনতন্ত্রের ইতিহাস  অল‌ বেঙ্গল স্টুডেন্ট আসোসিয়েশন সহ মোট ৭ টা অতি-বামপন্থী ছাত্রসংগঠন একত্রিত হয়ে ১৯৯০ সালে গঠিত হয় আইসা। প্রাথমিকভাবে এটি গঠিত হয় আইপিএফ-এর ছাত্র সংগঠন হিসেবে। পরবর্তীকালে সিপিআই‌এম‌এল লিবারেশন পার্টি প্রকাশ্য রাজনীতিতে এলে ও আইপিএফ সংগঠন অবলুপ্ত হলে এটি সিপিআইএম‌এল লিবারেশনের ছাত্র সংগঠন বা ছাত্র ফ্রন্ট হিসেবে সংগঠিত হয়।https://bengalwatch.in/kolkatta-1185/https://www.ba.cpiml.net/Deshabrati/2022/02/Protest-rally-against-Anis-murder   তথ্যসূত্র   বিষয়শ্রেণী:রাজনৈতিক সংগঠন বিষয়শ্রেণী:মার্কসবাদ বিষয়শ্রেণী:১৯৭০-এ ভারতে প্রতিষ্ঠিত বিষয়শ্রেণী:ভারতের কমিউনিস্ট পার্টির ছাত্র শাখা বিষয়শ্রেণী:১৯৯০-এ প্রতিষ্ঠিত ছাত্র সংগঠন বিষয়শ্রেণী:১৯৯০-এ ভারতে প্রতিষ্ঠিত
তান সিলিয়াং (), এরিক তান নামেও পরিচিত, একজন চীনা ধনকুবের ব্যবসায়ী, কুতুতিয়াও- এর চেয়ারম্যান এবং সহ-প্রতিষ্ঠাতা, একটি মোবাইল বিষয়বস্তু সমষ্টিকারী।    জীবনের প্রথমার্ধ  তান ২০০২ সালে সিংহুয়া বিশ্ববিদ্যালয় থেকে অটোমেশনে প্রকৌশল ডিগ্রি অর্জন করেন এবং ২০০৬ সালে ইউনিভার্সিটি অফ চাইনিজ একাডেমি অফ সায়েন্সেস থেকে কৃত্রিম বুদ্ধিমত্তায় প্রকৌশলে স্নাতকোত্তর ডিগ্রি অর্জন করেন    কর্মজীবন  তান ইয়াহু চায়নাতে সিনিয়র প্রকৌশলী হিসেবে কাজ করেছেন।   কুতুতিয়াও ২০১৬ সালে প্রতিষ্ঠিত হয়েছিল এবং এটি সাংহাইতে অবস্থিত।  সেপ্টেম্বর ২০১৮-এ, কুতুতিয়াও-এর আইপিও-এর পরে, ট্যানের মোট মূল্য আনুমানিক $১.৭ বিলিয়ন ডলার ছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চীনা প্রযুক্তি কোম্পানি প্রতিষ্ঠাতা বিষয়শ্রেণী:জিনহুয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়াহু!র ব্যক্তি বিষয়শ্রেণী:সাংহাইয়ের ধনকুবের বিষয়শ্রেণী:সরলীকৃত চীনা ভাষার লেখা থাকা নিবন্ধ
আব্দুল্লাহ নাহিদ নিগার একজন বাংলাদেশী রাজনীতিবিদ ও গাইবান্ধা-১ আসনের সাবেক সংসদ সদস্য। তিনি ২০২৪ সালের ৭ জানুয়ারি দ্বাদশ জাতীয় সংসদ নির্বাচনে গাইবান্ধা-১ আসন থেকে স্বতন্ত্র সংসদ সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ
দিগম্বর বিশ্বাস বাংলার নীল বিদ্রোহের (১৮৫৯ - ৬০) অন্যতম প্রধান নেতা। সম্পর্কে তিনি বিপ্লবী শহীদ বসন্ত বিশ্বাসের খুল্ল পিতামহ।   প্রারম্ভিক জীবন  দিগম্বর বিশ্বাস ও অপর নেতা বিষ্ণুচরন বিশ্বাস  দুজনেই চৌগাছার বাসিন্দা ছিলেন। তারা প্রথম জীবনে নীলকুঠির দেওয়ানের কাজ করতেন। কোথাও কোথাও উল্লেখ আছে তারা পরস্পরের সহোদর ছিলেন যদিও তার সুনির্দিষ্ট প্রমাণ নেই।   নীল বিদ্রোহ  কৃষকদের ওপর নীলকরদের অবর্ণনীয় অত্যাচার ও শোষণ প্রত্যক্ষ করে দিগম্বর বিশ্বাস কুঠির দেওয়ানি পদে ইস্তফা দেন এবং বিদ্রোহী কৃষকদের সংগঠিত কর‍তে থাকেন নীলকরদের বিরুদ্ধে। বিদ্রোহীরা অস্ত্র চালনা জানতোনা, তিনি তার অর্থ ব্যয় করে বরিশাল থেকে লাঠিয়াল আনিয়ে নীলচাষীদের বল্লম ও লাঠিখেলা শেখান এবং প্রতিরোধ বাহিনী গড়ে তুলেছিলেন। নদিয়া ও যশোর জেলার বিস্তীর্ণ এলাকা জুড়ে তার নেতৃত্বে নীল বিদ্রোহ সংঘঠিত হয়। কৃষকদের সাহায্যার্থে দিগম্বর ও বিষ্ণুচরণ দুজনে তৎকালীন আমলে ১৭ হাজার টাকা ব্যয় করে সর্বস্বান্ত হয়ে যান। তারা গরীব কৃষকের স্বার্থকেই নিজেদের স্বার্থ বলে ভেবেছিলেন তা প্রমাণিত। ঐতিহাসিক সতীশ মিত্রের ভাষায় "বিশ্বাসদের কিছু সংগতি ছিল, যাহা ছিল সবই এই আন্দোলনে ব্যয় করিলেন। প্রজার জোট ভাঙ্গিবার জন্যে নীলকরেরা ক্ষেপিয়া গেল। বিশ্বাসেরা বরিশাল হইতে লাঠিয়াল আনিলেন, দেশের লোককে লাঠি ধরাইলেন..."। ভারতের কৃষক বিদ্রোহের ইতিহাসে কৃষকবীর, জনদরদী ও নীল বিদ্রোহের প্রধান নেতা দিগম্বর বিশ্বাস এক উজ্জ্বল জ্যোতিষ্ক।   তথ্যসূত্র   বিষয়শ্রেণী:নীল বিদ্রোহ